google/wiki40b huggingface dataset:
Apollinarismo

Ang Apollinarismo o Apollinarianismo ang pananaw na iminungkahi ni Apollinaris ng Laodicea(namatay noong 390 CE) na si Hesus ay hindi maaaring nagkaroon ng isang isipang pantao. Sa halip ay si Hesus ay may katawang tao at isang mas mababang kaluluwa(ang upuan ng mga emosyon) ngunit may isipang pang-diyos. Ang Trinidad ay kinilala sa Unang Konseho ng Nicaea noong 325 CE ngunit ang debate tungkol sa eksaktong kahulugan nito ay nagpatuloy. Ang isang katunggali sa mas karaniwang paniniwala na si Kristo ay may dalawang mga kalikasan ang monophysitismo(isang kalikasan) na si Kristo ay may isa lamang kalikasan. Ang Apollinarismo at Eutychianismo ang dalawang mga anyo ng monophysitismo. Ang pagtakwil ni Apollinaris na si Kristo ay may isang isipang tao ay itinuturing na isang labis na reaksiyon sa Arianismo at katuruan nitong si Kristo ay hindi diyos. Inakusahan ni Theodoret si Apollinaris ng paglilito ng mga persona ng Pagkadiyos at bumigay sa mga paraang heretikal ni Sabellius. Inakusan ni Basil ng Caesaria si Apollinaris ng pag-aabandona ng literal na kahulugan ng kasulatan at buong tumanggap sa kahulugang alegorikal. Ang mga pananaw ni Apollinaris ay kinondena sa isang Synod sa Alexandria sa ilalim ni Athanasius ng Alexandria noong 362. Ito ay kalaunang nagkahati hati sa iba iba pang mga pananaw na ang mga pangunahin ang mga Polemian at Antidicomarianite. Ang Apollinarismo ay idineklarang heresiya sa Unang Konseho ng Constantinople noong 381 CE dahil si Kristo ay inilarawan dito bilang buong tao at buong diyos. Ang mga tagasunod ng Apollinarismo ay inakusahan ng pagtatangkang lumikha ng isang tertium quid (ikatlong bagay na hindi diyos o hindi tao). Karagdagan pang itinuro ni Appolinaris sa pagsunod kay Tertullian na ang mga kaluluwa ng tao ay pinalalaganap ng ibang mga espirito gayundin ang kanilang mga katawan.
Édouard Daladier

Si Édouard Daladier (18 Hunyo 1884 - 10 Oktubre 1970) ay isang politiko Pranses ng Partidong Radikal-Sosyalista. Siya ang Punong Ministro ng Pransiya noong magsimula ang Ikalawang Digmaang Pandaigdig. Isinilang siya sa Carpentras, Vaucluse. Naglingkod siya noong Unang Digmaang Pandaigdig mula 1914 hanggang 1918. Naging kasapi siya ng Kamara ng mga Deputado mula 1919 hanggang 1940. Naging pangulo siya ng Partidong Radikal-Sosyalista noong 1934. Siya ang Primero ng Pransiya noong 1933, 1934 (labing-isang araw lamang), at mula 1938 hanggang 1940. Noong 1938, nilagdaan niya ang Pakto ng Munich (Kasunduan ng Munich o Tratado ng Munich). Pinirmahan niya ang pagpapahayag ng digmaan laban sa Alemanya noong 1939. Noong 1940, bumitiw siya mula sa tungkulin ng mga pagka-Primero nang sumuko ang Pransiya sa Alemanya, at inaresto ng pamahalaan ni Vichy noong 1940. Nakulong siya mula 1941 hanggang 1945. Naglingkod siya sa Asembleyang Pambansa mula 1946 hanggang 1958.
Unibersidad ng Göttingen

Ang Unibersidad ng Göttingen (Ingles: University of Göttingen, Aleman: Georg-August-Universität Göttingen, GAU, impormal na kilala bilang Georgia Augusta) ay isang pampublikong unibersidad sa pananaliksik sa lungsod ng Göttingen, Alemanya. Itinatag noong 1734 sa pamamagitan ni George II, Hari ng Gran Britanya at Elektor ng Hanover, at sinumulan ang mga klase noong 1737, ang unibersidad ay ang pinakamatanda sa estado ng Lower Saxony at ang pinakamalaki ayon sa pagpapatala ng mag-aaral. Ito ay tahanan ng maraming tanyag na tao, at kinakatawan ang isa mga makasaysayan at tradisyonal na institusyon ng Alemanya. Ang Göttingen ay tinataguriang "ang lungsod ng agham".
Ang Unibersidad ng Göttingen ay dating suportado ng German Universities Excellence Initiative, isang miyembro ng Coimbra Grupo, at ipinagmamalaking ang 40 sa mga nagwagi ng Nobel Prize ay konektado rito. Higit pa rito, ang unibersidad ay nagpapanatili ng malakas na mga koneksyon sa mga pangunahing instituto ng pananaliksik na nakabase sa Göttingen, tulad ng ilang bahagi ng Max Planck Society for the Advancement of Science at Gottfried Wilhelm Leibniz Scientific Community. May humigit-kumulang 8 milyong yunit ng midya, ang  Göttingen State and University Library ay kinikilalang isa nagra-rank sa pinakamalaking aklatan sa Alemanya.
Kama Sutra

Ang Kamasutra (Sanskrit: कामसुत्र), binabaybay din bilang Kama Sutra o Kamasutram, ay isang sinaunang aklat ng pag-ibig mula sa Indiya. Isinulat ito ni Mallanaga Vatsyayana. Bahagi ng aklat na ito ang pagtuon sa kaugaliang seksuwal ng tao at nagbibigay ng mga payo kaugnay nito. Hindi isang gabay na aklat ang Kamasutra o kaya isang banal o pampananampalatayang akda. Hindi ito isang tantrikong teksto. Ayon kay Indra Sinha, sa simula ng aklat na may pagtalakay sa tatlong mga layunin ng sinaunang buhay na pang-Hindu - dharma, artha at kama – nilayon ni Vatsyayana na itakda ang kama, o kasiyahan ng mga pandama, bilang konteksto. Kaya't ang dharma o pamumuhay na may kabutihan ang pinakamataas na layunin, kasunod ang pagpaparami ng kayamanan, at ang kama ang pinakahuling o may pinakamababang kahalagahan sa tatlo. Malawakan itong nasusulat sa prosa, na may maraming isiningit na mga taludtod ng panulaang anustubh. Nangangahulugan ang "Kāma" ng kaligayang sensuwal o seksuwal. May ibig sabihin naman ang "sūtra" na sinulid o guhit na nagpapanatiling magkakasama-sama ang mga bagay, at mas metaporikal na tumutukoy sa aporismo (o linya, panuntunan, o pormula), o isang katipunan o koleksiyon ng ganyang mga aporismo sa anyo ng isang manuwal.
Ang Kama Sutra ang pinakamatanda at pinakakilala sa isang pangkat ng mga tekstong kilala sa pangkalahatan bilang Kama Shastra (Sanskrit: Kāma Śāstra). Bilang tradisyon, ang unang transmisyon ng Kama Shastra o "Disiplina ng Kama" ay ibinibigay sa Nandi ang banal na toro, ang tagapagbantay ng pintuna ni Shiva, na naantig sa banal na pagbanggit dahil sa pagkakarinig na pagtatalik ng diyos at ng kanyang asawang si Parvati at lumaong itinala ang kanyang mga pagbanggit para sa kapakanan ng sangkatauhan.
Sinasabi ng manunulat ng kasaysayan na si John Keay na ang Kama Sutra ay isang kompendyo o maikling buod na kinulekta noong ika-2 daang taon KE, at naging pangkasalukuyan nitong anyo.
Keisha Castle-Hughes

Si Keisha Castle-Hughes ay isang kilalang artista sa sining ng Pelikula at Telebisyon.
Sachi Tainaka

Si Sachi Tainaka ay isang mang-aawit mula sa bansang Hapon.
Misato, Kumamoto

Ang Misato ay isang bayan sa Kumamoto, bansang Hapon.
Algarrobo, Magdalena

Ang Algarrobo ay isang munisipalidad sa Departamento ng Magdalena, Colombia.
Katakawan

Ang katakawan o glutoniya ay ang kasibaan sa pagkain at inumin o labis na pagkonsumo ng pagkain, inumin, at mga bagay na nakalalasing o intoksikante na umaabot sa pag-aaksaya. Sa ilang mga Kristiyanong denominasyon, itinuturing ito bilang isa sa pitong nakamamatay na mga kasalanan sapagkat isa itong wala sa lugar o hindi tamang pagnanais ng pagkain o pagkakait sa mga maralita at nangangailangan, sapagkat kumakain ng labis ang isang tao o kaya gumagawa ang tao ng paraan upang hindi mapunta ang pagkain o inumin patungo sa mga may kailangan nito. Nagbuhat ang salitang glutoniya mula sa Ingles na gluttony, na nagmula naman sa Lating gluttire na nangangahulunang lununin, lulunin, o lunukin.
Creative Commons

Ang Creative Commons (CC) ay isang organisasyong hindi naglalayong kumita. Pangunahing layunin ng organisasyong ito ang mapayabong ang antas ng malilikhaing katha, gawa, komposisyon o intekwal na pagaari na maaring ibahagi sa iba ng legal. Ang pamamahagi sa ilalim ng prinsipyong ito ay nakasalalay sa ibat ibang kondisyong inilatag ng mag-akda o katha sa kaniyang gawa.

Ang Layunin

Ang huwebsayt (website) ng Creative Commons ay nagbibigay ng kakayahan sa mga nagmamayari ng Karapatang Ari o copyrights na bigyan ang publiko ng mga karapatan, habang pinanatili ng sarili niyang karapatan at pagkilala. Ang karapatang kaniyang ibinabahagi sa iba ay nakapaloob sa lisensiya. Ilang sa mga karapatan na ito ay ang maipamahagi sa iba ang katha, mabago ito, o mapagkakitaan. Gayumpaman, sa ibang lisensiya, limitado ang mga karapatan na ito. Pinapayuhan ang publiko na basahing maigi ang nilalaman ng lisensiya. Masasabing ang panunahing intensiyon sa likod ng CC ay ang maiwasan ang suliranin hingil sa kasalukuyang batas patungkol sa Karapatang Ari.

Kasaysayan

Ang kasaysayan ng mga lisensiyang CC ay maaring ibalik sa panahon pa ng Open Public License o OPL at ng GNU Free Documentation License o GFDL. Ang GFDL ay pangunahing naglalayon na magbigay ng lisensiya sa mga dokumentasyon ng software, ngunit ito rin ay naging aktibo sa paggamit ng mga hindi kaugnay na proyektong pang software, gaya ng Wikipedia. Ang OPL naman sa kabilang banda ay naging "defunct" o nagkaroon ng di maayos na mekanismo. Maging ang maglikha ng OPL ay nagbigay ng suhestyon na ang paggamit nito sa mga bagong proyekto ay hindi na dapat panggamitin. Parehong ang OPL at GFDL ay naglalamn ng mga opsyonal na bahagi na, sa opinyon ng mga kritiko, ay naging dahilan upang ang mga ito maging mababa sa antas ng "kalayaan" o pagiging "libre". Ang GFDL ay nagkaroon ng pagkakaiba sa CC sa ibat ibang rekwisito.
Ang Golden Nica Award for Creative Commons ay opisyal na naipalabas noong 2001. Si Lawrence Lessig, ang ama at "chairman" ng Creative Commons, ang nagpasimula ng organisasyon bilang karagdagang kaparaan upang maisakatuparan ang layunin ng Korte Suprema ng Estados Unidos sa kasong Eldred laban kay Ashcroft. Ang mga pangunahing lisensiya ay naipalabas sa publiko noong 16 Disyembre 2002. Ang proyektong ito ay kinilala ng Golden Nica Award at ng Prix Ars Electronica sa kategoryang "Net Vision" noong 2004.

Lokalisasyon

Ang pangunahing lisensiyang CC ay naisulat sa legal na sistemang pang Estados Unidos. Sa kadahilanang ito ang mga pananalita at terminong nagamit ay hindi perpektong umaakma sa mga batas ng ibang bansa. Ang modelong ito ay walang pakundangan sa batas, at maaring hindi kilalanin ng ibang bansa. Ito rin ang dahilan kung bakit ang iCommons (International Commons) ay naglayong isalokal ang mga lisensiya. Taong 2004, Agosto 24 nang ang 21 representate ng ibat ibang bansa at rehiyon ang lumahok sa pangungunang ito.
Valiente (seryeng pantelebisyon ng 2012)

Ang Valiente ay isang palabas sa telebisyon sa Pilipinas ng TV-5 / Associated Broadcasting Company.
Gabriela Robin

Si Gabriela Robin ay isang mang-aawit mula sa bansang Hapon.
Manila East Road

Paglalarawan ng ruta

Nagsisimula ito mula sa mga sangandaan ng Abenida Ortigas, Daang Cabuyao, at Abenida Imelda sa Taytay. Susundan naman nito ang rutang pumapalibot sa hilaga at silangang baybayin ng Laguna de Bay, at dadaan sa mga bayan ng Angono, Binangonan, Cardona, Morong, Baras, Tanay, at Pililla sa Rizal, at Santa Maria, Mabitac, Famy, Siniloan, Pangil, Pakil, Paete, Kalayaan, Lumban, at Pagsanjan sa Laguna.

Mga ruta

Magmula noong 2014, bahagi ang buong lansangan ng serye ng mga pambansang lansangan ng Kagawaran ng Pagawaing Bayan at Lansangan. Mula Taytay hanggang Famy, bahagi ito ng Pambansang Ruta Blg. 601 (N601); habang bahagi naman ng Pambansang Ruta Blg. 602 (N602) ang bahaging Famy hanggang Pagsanjan. Ang mga rutang ito ay bahagi ng sistema ng lansangang bayan sa Pilipinas.
Bahagi rin ang Manila East Road ng dating Daang Radyal Blg. 5 (R-5) ng sistemang daang arteryal ng Kalakhang Maynila.
Liu Xiaojiang

Si Liu Xiaojiang o ay isang politiko ng Tsina.
Eksomunyon

Ang eksomunyon (Ingles: excommunication, Kastila: excomunión) ay ang kalagayan kung saan itinitiwalag o itinatakwil mula sa relihiyon, katulad ng pagtitiwalag mula sa Simbahang Katoliko, ang isang makasalanang tao. Tinatawag na ekskomulgado kung lalaki o ekskomulgada kapag babae, ang nalagay sa ganitong katayuan.
Pambayok (laruang pampagtatalik)

Ang mga pambayok, pangyanig, pangnginig, pangtaginting, pang-ug-og, pampakalog, pangkalog, o pangsalsal na bibrador (Ingles: vibrator) ay mga aparatong laruan para sa kalamnan ng tao at hubad na balat. Tinatawag din itong aparatong panghimas o aparatong pangmasahe, upang gisingin o pasiglahin ang mga laman at ugat para makadama ng kaginhawahan o kasiyahan ang babae. Ilang mga pambayok ay dinisenyo para sa pagsasalsal ng babae upang ergonomikal pangkalahatang mabigyan ng estimulasyon ang mga sonang erohenosa lugar o bahagi ng katawan ng babae para sa pampagana o estimulasyong erotiko. Isa itong uri ng aparatong pangsalsal o aparatong pangmasturbasyon na tinataguriang seskwal na laruan para sa babae.
Kolehiyo Estatal Catanduanes

Ang Catanduanes State College ay isang kolehiyong paaralan na matatagpuan sa Virac at Panganiban sa Catanduanes, Pilipinas.
Ito ay itinatag noong 1972 at kasalukuyang pinamumunuan ni Dr. Asuncion V. Asetre.
Apo Hiking Society

Ang Apolinario Mabini Hiking Society, mas tanyag bilang Apo Hiking Society o payak na Apo lamang, ay isang grupong mang-aawit sa Pilipinas na unang binuo noong kalagitnaan ng dekada 1970. Isinaplaka nila ang awiting "Ang Nobya Kong Sexy" noong 1975 at ito ay isinapelikula nina Vic Vargas at Gloria Diaz bilang Sexy. Ang pangkat ay binubuo nina Danny Javier, Jim Paredes, at Boboy Garrovillo.

Pelikula

epql - Blue Jeans
Hanae Mori

Si Hanae Mori (森 英恵 Mori Hanae, ipinanganak noong Enero 8, 1926, sa Yoshika, Shimane) ay isang tagapagdisenyo ng moda sa bansang Hapon. Siya pa lamang ang nag-iisang babaeng Hapones na nakapagtanghal ng kaniyang mga kuleksiyon sa mga entabladong lakaran ng mga modelo sa Paris at New York. Siya rin ang unang babaeng Asyano na natanggap bilang opisyal na mayroong bahay-disenyuhang haute couture ng fédération française de la couture (Pederasyong Pranses ng Mataas na Moda) sa Pransiya. Siya ang itinuturing na pinaka naparangalang disenyador ng moda sa Hapon. Dahil sa isa siya sa unang mga babae na nagkaroon ng karera sa pagmomoda sa Hapon, malawakan siyang itinuturing bilang isang ikono o larawan ng kababaihang malaya. Ang kaniyang bahay ng moda, na nagbukas sa Hapon noong 1951, ay lumaki upang maging isang negosyong nagkakahalaga ng $500 milyon nang sumapit ang dekada ng 1990.
Tsuki no Shizuku

Ang single na "Tsuki no Shizuku" (月のしずく) ay ang ikalawang single ni Kou Shibasaki. Ito ay inilabas noong Enero 15 ng taong 2003 sa pamamahala ng Universal J. Ang mga kantang ito ay ginamit sa pelikulang, Yomigaeri (黄泉がえり), kung saan gumanap din si Kou bilang Rui.
Ryoko Shinohara

Si Ryoko Shinohara ay isang mang-aawit mula sa bansang Hapon.
Araling Keltiko

Ang araling Keltiko o araling Irlandes (Ingles: Celtic studies) ay isang disiplinang pang-akademiya na nakatuon sa pag-aaral ng anumang pangkulturang resulta na may kaugnayan sa mga taong Keltiko. Sumasaklaw ito mula sa lingguwistika, panitikan, kasaysayang pansining, arkeolohiya, at kasaysayan, na ang pagtutuon ay nasa pag-aaral ng samu't saring mga wikang Keltiko, umiiral man o hindi na. Ang pangunahing mga pook na pinagtutuunan ay ang anim na mga wikang Keltiko na ginagamit sa kasalukuyan: wikang Irlandes, wikang Welsh, Gaelikong Eskoses (Gaeliko ng Eskosya), wikang Manx, wikang Korniko o wikang Kornes (wika sa Cornwall), at wikang Breton.
Bilang isang paksa na pampamantasan, itinuturo ito sa ilang bilang ng mga pamantasan sa buong muno, na ang karamihan ay nasa Republika ng Irlanda, sa Nagkakaisang Kaharian, sa Pransiya; subalit mayroon din sa Mga Nagkakaisang Estado, Canada, Australia, Alemanya, Polonya, Austria at sa Nederlandiya.
Rina Akiyama

Si Rina Akiyama ay isang mang-aawit mula sa bansang Hapon.
Kalawakan

Ang buhay sa kalawakan

Hindi katulad sa Daigdig ang mga halaman, hayop, at tao ay hindi mabubuhay sa kalawakan dahil sa kawalan ng hangin at tubig.
Kalkulador

Ang mga aparatong pangkwenta o kalkulador ay mga aparatong ginagamit pambilang na may kakayahang magdagdag, magbawas, magmultiplika at maghati. Mayroon itong mga buton at tanawan ng naganap na pagsusuma at pagkukuwenta. Mayroon na ring software na kalkulador ang mga kompyuter.
Juan S. Alano Memorial School

Ang Juan S. Alano Memorial School ay isang kolehiyong paaralan na matatagpuan sa Lungsod ng Isabela, Basilan, Pilipinas. Ito ay itinatag noong 1959 at kasalukuyang pinamumunuan ni Dr. Salvacion T. Tan.
Alecto

Si Alecto o Allectus (namatay 296) ay isang Romanong-Britaniko na mang-aagaw na emperador sa Britanya at hilagang Gaul mula 293 hanggang 296.
Angelo Castro Jr.

Si Angelo Castro Jr. ay isang aktor sa Pilipinas. Siya ay pinanganak noong Marso 6, 1945 at namatay noong Abril 5, 2012.
Juan Crisostomo Soto

Si Juan Crisostomo Soto ay isinilang sa Santa Ines, Bacolor, Pampanga noong Enero 27, 1867. Tinagurian siyang Ama ng Panitikang Kapampangan. Pambihira ang kanyang kahusayan sa pagtatalong patula sa wikang Kapampangan kung kaya ang pagtatalong patula sa wikang Kapampangan ay tinawag na Crisotan na katumbas ng Balagtasan sa wikang Tagalog. Isa siyang manunulat-makata, mandudula at editor sa wikang Kapampangan.
Bilang mandudula, nagsulat siya ng Moro-moro at sarsuela. Bunga ng kanyang panulat ang sarsuelang Perlas Quing Burac at Pula't Puti.
Ang mga Moro-morong Ang Sultana, Perla, Zapre at Rubi ay sinulat niya noong mga huling taon ng panahon ng mga Kastila. Gumamit siya ng mga sagisag-panulat tulad ng Crisot, Rubi, Natis Belen at Vitaliano sa kanyang mga tula. Julio Septiembre at Lacan Batbat naman sa kanyang mga artikulo.
Sumulat din siya ng isang dulang hango sa Romeo at Julieta ni Shakespeare at pinamagatang Ing Pamanguisama Ning Mete (The Marriage of the Dead). Ang Sigalot ang pinakamaganda sa kanyang mga akda. Ito ay sinulat niya sa loob ng bilangguan. Nakasulat din siya ng English-Spanish-Pampango Dictionary sa tulong ni Modesto Joaquin. Ang Alang Dios ang namukud-tanging sarswela ni Crisostomo Soto na nagpanhik sa kanya ng salapi. Ito'y itinanghal sa Teatro Zorilla.
Ang iisahing yugtong dulang katatawanan na may pamagat na Nanu Tang Male Cu ang kahuli-hulihang nasulat niya nang nasa banig na siya ng karamdaman.
Binawian siya ng buhay noong Hulyo 12, 1918 dahil sa sakit sa puso.
Mi Gorda Bella

Ang Mi Gorda Bella ay isang palabas sa telebisyon sa Pilipinas ng GMA Network.
Fernando Carrillo

Si Fernando Carrillo ay isang artista sa Venezuela.
Diyosesis ng Libmanan

Kasaysayan

Ang ilang mga kaganapan sa pagsasaayos ng teritoryo ng lokal na simbahan sa Bicol ay malaki ang ginampanan sa tuloy-tuloy na kristiyanismo sa mga Bicolano. Ang mga teritoryo ng simbahan ay naging relatibong mas maliit kaysa sa dati. Gayunman, ang isang lumalaking populasyon ng Katoliko ay laganap sa Pilipinas lalo na sa Arkidiyosesis ng Caceres. Ang pangangailangan para sa mas mahusay na ministeryong pastoral at pangangasiwa ay kinailangan. Upang malutas ang problema, ang Lubhang kagalang-galang Leonardo Z. Legaspi, OP, DD, Arsobispo ng Caceres, ay sumulat ng petisyon sa kabanalan Papa Juan Pablo II noong Enero 12, 1989 na humihiling na lumikha ng isang bagong saklaw ng simbahan sa anyo ng mga isang prelatura mula sa arkidiyosesis ng Caceres.
Ang apostoliko sugo ng papa, lubhang kagalang-galang Bruno Torpigliani ay sinuri ang petisyon ni Arsobispo Legaspi. Bilang pagsangayon sa kanyang kahilingan, ang sugo ng papa ay sumulat ng rekomendasyon sa Santo Papa. Disyembre 9, 1989, inaprubahan ni Papa Juan Pablo II ang petisyon. Sa pamamagitan ng apostolikong liham na Philippinis in Insulis, labing-anim na parokya ang inihiwalay mula sa arkidiyosesis ng Caceres upang lumikha ng isang prelatura na kikilalanin bilang Prelatura ng Libmanan. Ang bagong Prelatura ay naitatag noong Marso 19, 1990, bilang isang supragan ng Caceres at ang unang obispo ay si lubhang kagalang-galang Prospero N. Arellano, DD.
Ang bagong Prelatura ng Libmanan ay binubuo nang labing-anim parokya sa labing-isang bayan: St. Rita de Cascia, Del Gallego; San Lorenzo Ruiz, Godofredo Reyes, Sr, Ragay; Most Holy Trinity, Ragay; St Peter Baptist, Lupi; St Pius X, Villazar, Sipocot; St John the Baptist, Sipocot; St Paschal Baylon, Barcelonita, Cabusao; St Bernardine of Siena, Cabusao; St James the Apostle, Libmanan; Our lady of Pillar, San Isidro, Libmanan; St Vincent Ferrer, San Vicente, Libmanan; St Rose of Liman, Pasacao; St Michael the Archangel, Pamplona; St John the Baptist, San Fernando; St Joseph, Milaor; Sts. Philip at James, Minalabac. Ang labing-anim na parokya ay nahahati sa limang vicariates na may tatlong ukol sa mga episkopalya.
Ang bagong Prelatura ay may isang obispo, dalawampung mga pari at isang relihiyosong pari. Lahat ng mga ito ay mga Pilipino at taal na mula sa Camarines Sur. Mayroong labing-apat na relihiyosang madre sa Prelatura ng Libmanan - anim na mula sa Daughters of Mary, limang mula sa Dominican Sisters ng Siena, at tatlong mula sa St Paul madre ng Chartes.
634 Ute

Ang 634 Ute ay isang planetang hindi pangunahin.
Ningbo

Ang Lungsod ng Ningbo ay isang lungsod sa probinsiya ng Zhejiang sa bansang Tsina.
Zaido: Pulis Pangkalawakan

Ang Zaido: Pulis Pangkalawakan ay isang palabas sa telebisyon sa Pilipinas ng GMA Network.
Cecille Azarcon

Si Cecille Azarcon ay isang mang-aawit at kompositor ng mga awitin sa Pilipinas. Ilan sa kanyang mga nilikha ay pinasikat nina Coritha, Jam Morales (para sa "Even If"), Freddie Aguilar, Kuh Ledesma (para sa "Help Me Forget" at "I Think I'm In Love"), Iwi Laurel (para sa "Special Memory"), Martin Nievera (para sa awiting "Ikaw Ang Lahat Sa Akin"), Basil Valdez (para sa "Lift Up Your Hands" at "Sana Ay Ikaw Na Nga").
Onjuku, Chiba

Ang Onjuku ay isang munisipalidad sa Prepektura ng Chiba, bansang Hapon.
Sistema ng koordinado

Sa pagbabasa ng mapa at sa larangan ng matematika, ang sistema ng koordinado, sistema ng tugmaang pampook, o sistema ng koordinato, ay ang mga linya o guhit na kapag nagtagpo o nagtugma ay nagbibigay ng lokasyon o kinaroonan ng isang punto o tuldok, sa makatuwid nagbibigay ng kinalalagyan ng isang pook o lugar.
Si Darna at ang Impakta

Ang Si Darna at ang Impakta ay isang pelikulang Pilipino noong 1963 na ginawa ng People's Pictures, Inc sa direksyon ni Danilo H. Santiago. Ito ang pangatlong pelikula tungkol sa karakter na si Darna na ginampanang  ni Liza Moreno kalaban ang isang impaktang si Gina Alonzo. Kabituin din si Anita Linda bilang ina ng Impakta at si Danilo Jurado bilang si Ding.
Tropang Potchi

Ang Tropang Potchi ay isang palabas sa telebisyon sa Pilipinas ng GMA Network.
Maso

Ang maso (Ingles: mallet, maul) ay isang uri ng martilyong may ulo na yari sa mas malambot na mga materyales, katulad ng kahoy, goma, o plastiko, sa halip na mga bakal na karaniwang ginagamit bilang ulo ng pamukpok, upang maiwasan ang pagkakaroon ng pinsala sa maselang kaibabawan.  Giagamit ito sa pagpupukpok ng mga pait.  Tinatawag na malyete (Ingles: gavel) ang maliit na maso, katulad ng pamukpok sa mesa na ginagamit ng isang pinuno ng pulong upang makuha ang pansin ng mga tao kung magsisimula na o tapo na ang pagpupulong.  Mayroon ding mga maso na may mabibigat na ulo (mula 2 hanggang 20 mga libra; kilala sa Ingles bilang sledge hammer) at may mahabang hawakan na ginagamit sa mabibigat na mga trabaho.
Ulam

Ang ulam, putahe o potahe ay tawag sa mga pagkain na isinasama sa kanin kapag kinakain. Sa bansang tulad ng Pilipinas, ang ulam ay isang intigral na parte ng hapagkainan. Ang pinakamalapit na tawag sa ulam sa wikang Ingles ay viand. Samantala ang putahe ay katumbas din ng salitang Ingles na cuisine, na nagmula sa Pranses na cuisine o "pagluluto", "sining ng pagluluto" o "kulinaryong sining", "kusina"; na nagmula naman sa Lating coquere, "magluto". Sa mas tiyak na kahulugan, isang ispesipiko o partikular na pangkat ng mga nakaugalian o mga tradisyon at pagsasagawa sa pagluluto, na karaniwang kaugnay ng isang partikular na kultura o kalinangan. Karaniwang pinapangalan ang ulam o putahe mula sa rehiyon o pook kung saan umiiral ang nasabing kalinangan. Pangunahin naiimpluwensiyahan ang putahe ng mga ingridyente o mga sangkap na makukuha sa lugar o sa pamamagitan ng pakikipagkalakal. Nakakaimpluho rin ng malakas ang mga pampananampalatayang mga batas sa mga putahe.
Halimbawa ng mga tinututuring na ulam o putahe sa Pilipinas ay ang adobo, sinigang, tinola at sisig (matatagpuan ang isa sa pinakamasarap na sisig sa Ulam Bucket ng Bataan).
Sisig
Ang sisig ay maituturing na isa sa pinaka-kilala at masarap na Ulam o maging pulutan sa Pilipinas. Ito ay nagmula sa Pampanga.